วิ่งรถผ่านถนนเส้นนี้ 305 มีหลายคนรีวิวว่า บ้านต้นไม้ขายกาแฟ คลอง15 น่าไปเช็คอิน ก็เลยไหนๆก็จะผ่านอยู่แล้ว เลี้ยวไปสักหน่อย ก่อนที่จะถึงร้านต้นไม้กาแฟ ก็เจอกับร้าน ก๋วยเตี๋ยวสุโขทัย ภายในเป็นโต๊ะไม้ สอาดสอ้าน น่าทานอยู่ร้านนึง หิวพอดี กลับจากร้านกาแฟ เลยมาแวะทานอาหารโดยบังเอิญ ตอนเข้าไป 11โมงนิดๆ คนยังไม่มี เลยคิดว่าอร่อยป่าวน้า ไม่มีคนกินเลย แต่ไม่เป็นไรลองดู สั่งอาหารผ่านไปสักพัก รถตู้มาลง คนเข้ามาเรื่อยๆสักพักก็โต๊ะเต็มเลย โชคดีที่มาเร็วกว่าเขา 
ร่ายมานาน มาดูอาหารกันดีกว่า เจ้าของร้านบอกว่า วันนี้มีหอยเชลล์นะคะ ทอดกระเทียม ผัดฉ่า อร่อยค่ะ เลยลอง เชลล์ผัดฉ่า300บาท จานนึง รสชาติจัดจ้านมาก ถึงเครื่องเทศจริงๆ อีกเมนู ทอดมันกุ้ง200 บาท อันนี้ไม่สมราคา แพงไปนิด เพราะเป็นเหมือนกุ้งสับ ผสมแป้ง แล้วก็ปั้นๆทอด น้ำจิ้มบ๊วยเลวร้ายมาก รสชาติสังเคราะห์​สุดๆ และสุดท้าย เราสั่งเกาเหลาสุโขทัย50 บาท มาอีกเมนู เจ้านี่แหล่ะ อร่อยสุดอ่ะ มีเล้งมาชิ้นนึงด้วย น้ำซุปหอมน้ำมันกากหมู และโรยกากหมูมาเยอะเลย หมูก็นุ่ม โดยรวมคือ ดีงาม ตัดกับผัดฉ่าเผ็ดๆได้อย่างลงตัว 
จริงๆ ราคาต่อหัว ขึ้นอยู่กับอาหารที่สั่ง ถ้าเป็นก๋วยเตี๋ยวสุโขทัยอยู่ที่ชามละ 35-50 เท่านั้น ถ้าเป็นกับข้าวก็ราคากลางๆ แต่ถ้าเมนูแนะนำ พวกหอยเชลล์ ปลา ก็ราคาสูงขึ้นมาหน่อย แต่ก็ให้เยอะ และอร่อย ถือว่าคุ้มราคา
ใครผ่านมาเส้น 305 จะไป ปราจีน นครนายก ลองแวะมาทานดูนะคะ อร่อยใช้ได้เลย 
ปล. ตอนแรกคิดว่าไม่มีชื่อร้าน เพราะป้ายหน้าร้านที่ตัวใหญ่ๆ คือ ก๋วยเตี๋ยวสุโขทัย (สูตร​แท้)​ แต่แอบเห็นป้ายเล็กๆอยู่แถวเสาไฟฟ้า คือ สวนเข็ม คลอง 15 เลยรู้ว่า ร้านนี้ชื่อ สวนเข็ม ฮ่า